ທ່ານນາຍົກລັດຖະມົນຕີຫງວຽນຊວນຟຸກຕ້ອນຮັບລັດຖະມົນຕີກະຊວງຕຳຫລວດຈີນ
(ທີ່ການຕ້ອນຮັບ)
ຕອນເຊົ້າວັນທີ 26/09 ຢູ່ ຮ່າໂນ້ຍ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໃຫ້ການຕ້ອນຮັບທ່ານ ກົວເຊິງກວນ ລັດຖະມົນຕີກະຊວງຕຳຫລວດ ຈີນ ທີ່ພວມມີການຢ້ຽມຢາມ ແລະ ເຮັດວຽກຢູ່ ຫວຽດນາມ. ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີການນຳກະຊວງຕຳຫລວດ 2 ປະເທດປະຕິບັດຄວາມຮັບຮູ້ລວມຂອງການນຳ 2 ປະເທດ ແລະ ໝາກຜົນເຊິ່ງ 2 ກະຊວງໄດ້ເຫັນດີເປັນເອກະພາບເປັນຢ່າງດີ. ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີ 2 ກະຊວງເພີ່ມທະວີການພົບປະແລກປ່ຽນຄະນະຜູ້ແທນ; ເພີ່ມທະວີແລກປ່ຽນບົດຮຽນ, ຕໍ່ສູ້ປ້ອງກັນຕ້ານອາດຊະຍາກຳ, ຄວາມປອດໄພ, ສາສະໜາ ທຳລາຍການພັດທະນາຂອງແຕ່ລະປະເທດ; ສືບຕໍ່ບັນດາການບຸກໂຈມຕີປາບປາມອາດຊະຍາກຳຂ້າມຊາດຄື: ຢາເສັບຕິດ, ການຄ້າມະນຸດ.
ແລະກໍ່ໃນຕອນເຊົ້າວັນທີ 26/09, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານພົນເອກ Syafruddin ຮອງຜູ້ບັນຊາຕຳຫລວດແຫ່ງຊາດ ອິນໂດເນເຊຍ ທີ່ພວມຢູ່ຢ້ຽມຢາມ ຫວຽດນາມ ຢ່າງເປັນທາງການ. ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີວ່າ: ໃນໄລຍະຈະມາເຖິງ ກະຊວງຕຳຫລວດ ຫວຽດນາມ ແລະ ຕຳຫລວດແຫ່ງຊາດ ອິນໂດເນເຊຍ ເພີ່ມທະວີການຮ່ວມມື, ແບ່ງປັ່ນຂໍ້ມູນຂ່າວ, ສົມທົບກັນແໜ້ນແຟ້ນໃນການປ້ອງກັນຕ້ານອາດຊະຍາກຳຂ້າມຊາດ ແລະ ຕ້ານກໍ່ການຮ້າຍກ່ວາອີກ. ທ່ານນາຍົກລັດຖະມົນຕີ ຫງວຽນຊວນຟຸກ ຕີລາຄາສູງບົດບາດຂອງ ອິນໂດເນເຊຍ ໃນປະຊາຄົມ ອາຊຽນ. ກ່ຽວກັບບັນຫາທະເລຕາເວັນອອກ, ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະໜາວ່າ ອິນໂດເນເຊຍ ພ້ອມກັບ ຫວຽດນາມ ແລະ ບັນດາປະເທດ ອາຊຽນ ອື່ນໆ ສືບຕໍ່ສົມທົບກັນຢ່າງແໜ້ນແຟ້ນ ຮັກສາຫຼັກໝັ້ນ, ທັດສະນະລວມ ແລະ ບົດບາດຂອງ ອາຊຽນ ໃນການແກ້ໄຂບັນຫາທະເລຕາເວັນອອກ.
(ແຫຼ່ງຄັດຈາກ VOV)